নিউইয়র্ক সিটির কম্পট্রোলার স্কট এম. স্ট্রীংগারের উদ্যোগে ‘এশিয়ান আমেরিকান এন্ড প্যাসিফিক আইল্যান্ডার হ্যারিটেজ মান্থ’ উদযাপন করা হয়েছে। এ উপলক্ষে গত ২১ মে বুধবার সন্ধ্যায় ম্যানহাটানস্থ ৩১ চেম্বার স্ট্রীট-এ এক অনুষ্ঠানের আয়োজন করা হয়। সামাজিক কর্মকান্ডের মাধ্যমে কমিউনিটিতে বিশেষ অবদান রাখার জন্য বাংলাদেশ সোসাইটি ইন্ক নিউইয়র্কের সাবেক সভাপতি নার্গিস আহমেদসহ বিভিন্ন এশিয়ান কমিউনিটির ৫জনকে সিটি কম্পট্রোলার স্ট্রীংগারের পক্ষ থেকে প্রোক্লেমোশন প্রদান করা হয়। অনুষ্ঠানমালার মধ্যে ছিলো ট্রেডিশনাল থাই নৃত্য, শুভেচ্ছা বক্তব্য প্রভৃতি।